Keskerakondlik Tallinna linnavalitsus on üles leidnud vana luua, lootes selle uue pähe hästi pühkima panna.    Vaevalt see aga  õnnestub. Ja ehk hakkabki pühkima, kuid vanamoodsalt ning stagnantlikule linnavalitsusele ilmselt just nii sobibki. Seda enam, et omas "headuse" ning kvaliteedis vaevalt see luud vääratab.    Jutt käib loomulikult värskest uudisest, mille kohaselt Tallinna linnavalitsuse venekeelse häälekandja "Stolitsa" uus peatoimetaja on alates esmaspäevast ajakirjanik ja telesaatejuht Aleksandr Tšaplõgin. Tallinna meediajuht Leo Vaino ütles BNS-ile, et Tšaplõgin asus juhtima nii paberväljaannet kui ka selle  elektroonilist versiooni.    See on sama Tšaplõgin, kes väidetavalt vallandati AK-st Eestile vastutöötamise pärast (vt. siit).  Just-just - seesama tšapai, kes ennastohverdavalt džotile viskas, kui avaldati Keskerakonna venekeelne trükis pealkirja all "Pravo i pravda". Selles omakorda üllitati lugu pealkirjaga "AnZip, VelliZte ja uusnatsid". Lugu illustreerival fotomontaažil oli kokku seatud  natsisõduri, peaminister Andrus Ansipi ja ekspeaminister Mart Laari pead (vt:  Pravo i Pravda koostas Aleksandr Tšaplõgin). See netikollaaž vilksab aeg-ajalt ka BHR'i avalehel, et mitte unustada šovinistlikke fantaasiaid.      Ei midagi uut siin ... keskerakondliku  päikese all.  Nüüd võib ENSV-laste partei kindel olla, et nende ideed venekeelsete lugejate peast kuhugile ei vao. Ja "rahvaste sõprus" üha tugevama toe saab Tallinski Knjazestvos nagu hakkab pöördumatult õitsema kustmakippuv solidaarsus kaht eri meelt ja keelt tarbiva kogukonna vahel... .    ... jah ainult, et eestlastele millegipärast need ideed ei sobi. Aga mis teha, ega kõigile ei saagi ju meeldida. Keskerakond on oma valiku teinud. Nagu ka iga Kэскераконна избиратель.   Tallinna linnavalitsus annab välja analoogset eestikeelset ajalehte Pealinn. «Stolitsas ilmuvatest kirjutistest moodustavad kuni 30 protsenti tõlked Pealinnast,»    Anar Rand